பெருந்திணை மெய்ப்பாடுகள் பெருந்திணைக்குரிய மெய்ப்பாடுகள் இருபதும் நோயுற்றவர்  நிலையைக் குறிப்பால் உணர்த்துகின்றன.18 “இன்பத்தை வெறுத்தல், துன்பத்துப் புலம்பல், எதிர்பெய்து பரிதல், ஏதம் ஆய்தல், பசியட நிற்றல்,  பசலை பாய்தல், உண்டியிற் குறைதல், உடம்பு நனிசுருங்கல், கண்துயில் மறுத்தல், கனவொடு மயங்கல், பொய்யாக் கோடல், மெய்யே என்றல்,  ஐயம் செய்தல், அவன்தமர் உவத்தல், அறன் அழித்துரைத்தல், ஆங்கு நெஞ்சழிதல், எம்மொழியாயினும் ஒப்புமை கோடல், ஒப்புவழி உவத்தல், உறுபெயர் கேட்டல்,  நலத்தக நாடின் கலக்கமும் அதுவே” என்பவை நோயுற்றவர் படுக்கையில் கிடக்கையாகக்  கிடக்கும் போது நோயாளரின் செயல் எவ்வாறிக்கும் என்பதைப் பெருந்திணை மெய்ப்பாடாகக் கூறக் காணலாம். வீட்டு விலக்கம் வீட்டு விலக்கம் என்னும் மூன்று நாளில் ஆண் பெண் இருவரும் கூடி கருவமைந்தால் அந்தக்கரு  கூன், குருடு, செவிடு, பேடு போன்றவற்றில் ஒன்றாகப் பிறக்கும் என்பதால்,  ‘பூப்பின் புறப்பாடு ஈராறு நாளும் நீத்தகன் றுரையார் என்மனார் புலவர்’ 	- தொல்.பொருள்.1133 (46) விலக்குடைய மூன்று நாளும் விலகி இரு என்பதும் மருத்துவச் செய்தியே ஆகும்.